Fjellmyrklegg

Fjellmyrklegg (vitenskapelig navn: Pedicularis palustris subsp. borealis) er en flerårig, halvparasittisk karplante i myrkleggslekten innenfor snylterotfamilien.  Den er en underart av myrklegg (Pedicularis palustris).


Fjellmyrklegg blir 15-30 cm høy, og blomstrer i juni-august, en måned senere enn myrklegg. Den trives i vått lende i fjellet, vierkratt, myrterreng og på strender av fjellvann. Den trives også i fjellskog.

Stengelen er mindre forgreinet og har langt mindre blader  enn hos slektningen myrklegg. Bladflikene er 1 mm brede og rundtannete. En annen hovedforskjell er at overleppen er noe lengre enn underleppen på fjellmyrkleggens kronrør.Lennart Stenberg (red), Steinar Moen: Gyldendals store nordiske flora, 2002 (Oslo 2007), side 557.

Blomstenes farge er rød-rosa, med en mørk flekk ytterst på overleppa.

Fjellmyrklegg vokser i fjellstrøk langs en linje nord for Løten, Ringsaker, Nore og Uvdal, Bykle og Odda. Den vokser ellers i Nord-Europa i fjellstrøk og kalde strøk.

 Referanser 

 Eksterne lenker 


Kategori:Snylterotfamilien
Kategori:Røde blomster
Kategori:Norges flora